Spaladium Arena

Spaladium Arena je višenamjenska sportska dvorana u Splitu. Smještena je između vojne luke Lora i Brodogradilišta Split. Namjena Dvorana je izgrađena za potrebe svjetskog prvenstva u rukometu 2009. godine. Ima ukupnu površinu od 28.500 m2. Kapacitet joj je do 12.000 sjedećih mjesta, a imat će mogućnost djelomičnog pregrađivanja kako bi se mogli odvijati i manji događaji. Uz veliku dvoranu postoji još i manja dvorana površine 4.100 m2, kapaciteta 150 sjedećih mjesta. Namijenjena je za niz sportova, odnosno za pripreme, treninge i sl. Dimenzije igrališta su 40 × 20 m. Prateći objekti Spaladium Arena sastavni je dio Spaladium Centra koji će osim sportskog, sadržavati ugostiteljske, zabavne i poslovne sadržaje. Kompleks se gradio po autorskom arhitektonskom rješenju studija 3LHD iz Zagreba. Projekt izgradnje Spaladium Centra izrađen je po modelu javno-privatnog partnerstva. Reference Spaladium Arena Vanjski linkovi Spaladium Arena na Wikimedia Commonsu